નવી દિલ્હીઃ ટીમ ઇન્ડિયાના સ્ટાર બેટ્સમેન વિરાટ કોહલીએ આઇસીસી વર્લ્ડ ટી-૨૦ બેટ્સમેનોના રેન્કિંગમાં ટોચનું સ્થાન જાળવી રાખ્યું છે, જ્યારે ટીમ ઇન્ડિયા પણ રેન્કિંગમાં ટોપ પર રહી છે. બીજી વાર વર્લ્ડ ટી-૨૦નો ખિતાબ જીતનારી કેરેબિયન ટીમ બીજા સ્થાન પર પહોંચી ગઈ છે, તેના ૧૨૫ પોઇન્ટ છે અને તે ભારતીય ટીમથી ફક્ત એક પોઇન્ટ પાછળ છે. ઈંગ્લેન્ડ ચોથા અને દક્ષિણ આફ્રિકા પાંચમા સ્થાન પર છે, જ્યારે ન્યૂઝીલેન્ડે પોતાનું ત્રીજા નંબરનું સ્થાન જાળવી રાખ્યું છે.